Diari Oficial de la Generalitat Valenciana


Sumari del DOGV 8831, del 10-06-2020 (2020/4081)

Informació pública de l'estudi de detall de l'illa 6-A de Nuevo Centro.
-----------------------------------------------------------------------

### Dades del document

Número de DOGV
:   8831

Data del DOGV
:   10-06-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/4081


Data del document
:   03-06-2020

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de l'estudi de detall de l'illa 6-A de Nuevo Centro. [2020/4081]  
La Junta de Govern Local, en sessió celebrada el 15 de maig de 2020, va adoptar l'acord que en la part dispositiva diu el següent:  
  
«Primer  
Iniciar el procés de consulta a les administracions públiques afectades i persones interessades en l'estudi de detall del bloc 6-A de Nuevo Centro presentat per la mercantil Vedat Valencia, SL, durant un termini de 20 dies hàbils, per mitjà dels corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat, posant a disposició del públic la documentació tant a les dependències municipals com en la web municipal, tenint en compte que el còmput del termini s'iniciarà en el moment en què perda vigència la suspensió de terminis administratius prevista en la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.  
  
Segon  
Comunicar aquest acord, als efectes oportuns, a les administracions i els serveis municipals consultats en la fase d'avaluació ambiental en qualitat d'administracions públiques afectades, i a OCOVAL, a l'objecte que aquest últim demane, remeta i coordine els informes preceptius de les entitats subministradores dels serveis públics urbans que pogueren resultar-ne afectats.  
  
Tercer  
Notificar el present acord a les persones identificades com a públic interessat en l'informe ambiental territorial i estratègic, que són els següents:  
- Institut Valencià d'Oncologia.  
- Centre Comercial Nuevo Centro.  
- Grans magatzems El Corte Inglés-Nuevo Centro.  
- Gasolinera de Repsol sítia a l'avinguda de Pius xii.  
- Inversiones Pallás, SL.  
- Associació de Veïns de les Tendetes.  
  
Quart  
Procedir a la inserció en la pàgina web municipal (www.valencia.es) de la documentació sotmesa a informació pública, i posar a disposició del públic la mateixa a l'Oficina Municipal d'Informació Urbanística sítia a la planta baixa de l'edifici municipal de l'antiga Fàbrica de Tabacs, ubicada al carrer d'Amadeu de Savoia, núm. 11, de València.  
  
I, de conformitat amb el que estableix l'article 57.1.b, de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), modificada per la Llei 1/2019, de 5 de febrer, de la Generalitat, s'obri el període de consultes i informació pública per a la presentació d'al·legacions durant el termini de 20 dies hàbils, a comptar des de l'endemà de la publicació del present acord en el Diari Oficial de la Generalitat Valenciana (DOGV).»  
  
La documentació es troba a disposició del públic a les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 3 de juny de 2020.- El secretari: Manuel Latorre Hernández.